Latvijas vēstnieks Ķīnas Tautas Republikā

Latvijas vēstnieks Ķīnas Tautas Republikā () ir Latvijas Republikas ārkārtējais un pilnvarotais vēstnieks, kurš pilda oficiālā pārstāvja amatu Ķīnas Tautas Republikā. Vēstniecība atrodas No.22 Dongfang East Street, Chaoyang District, Pekinā.Latvijas Republikas vēstniecība Ķīnas Tautas Republikā

Ķīnas Republika Latvijas neatkarību atzina 1923. gada 16. augustā, bet jau pirms tam darbojās Latvijas konsulāti Šanhajā un Harbinā, kuru no 1920. gada 30. maija līdz 1922. gada 3. janvārim vadīja Eduards Zilgalvis, vēlāk Pēteris Mežaks. Harbinas goda konsulāts turpināja darboties arī pēc Maņdžougu valsts nodibināšanas, kuru Latvija oficiāli neatzina. 1936. gada 25. jūnijā noslēdza Latvijas–Ķīnas savstarpējās draudzības līgumu.Nadīna Rode. Latvieši Ķīnā 1918–1940. Harbinas piemērs. LATVIJAS UNIVERSITĀTES ŽURNĀLS. VĒSTURE 2016/2

Ķīnas Tautas Republika atzina Latvijas neatkarības atjaunošanu 1991. gada 7. septembrī un diplomātiskās attiecības nodibināja 1991. gada 12. septembrī.
Latvijas Republikas vēstniecību Pekinā atklāja 1998. gada 25. septembrī, vēstnieki pildīja nerezidējošo vēstnieku pienākumus arī Vjetnamā un Mongolijā. Latvijas Republikai ir goda konsuls Honkongas Speciālajā administratīvajā rajonā. 

 Ārkārtējie un pilnvarotie vēstnieki 
 Pēteris Pildegovičs (1998—2000), pagaidu pilnvarotais lietvedis
 Einars Semanis (2000—2004) 
 Jānis Lovniks (2004—2009)
 Ingrīda Levrence (2009—2016)
 Māris Selga (2016—2019)
 Maija Manika (2019—2024)
 Kārlis Eihenbaums (kopš 2024. gada)

 Atsauces 

*